Гаспадаркі Глускага раёна вядуць касавіцу, згодна з планам падчас першага ўкосу работы патрэбна правесці на 9 000 гектараў, пакуль што (на 15 чэрвеня) скошана 1 482 гектары. Найбольшыя плошчы па касьбе ў аграфірмы “Слаўгарадскі”: план складае больш за 2 з паловай тысячы гектараў, скошана ўжо звыш 500, гэта 22,1 працэнта да патрэбнага. Меншыя плошчы касьбы, але вышэйшы працэнтны паказчык у Глускім РАПТЗе, дзе скошаныя 362 гектары адпавядаюць 25,3 працэнта. Скошаную траву сяльчане звозяць з палёў, на ўчарашні дзень гэтыя работы былі выкананы на 799 гектарах, а гэта больш за палову (53,9 %) ад таго, што скасілі.